બા સ્વચ્છતાના હિમાયતી. દરેક વસ્તુ હાથ ધોઈને જ લેવાની. બહારથી આવીને પણ પહેલાં હાથ ધોવાના. સવારે ઊઠીને નાહીને જ રસોડામાં આવવાનું અને નાહીને જ રસોઈ કરવાની. રોજ સવાર-સાંજ બધાંએ સાથે બેસીને જમવાનું. રવિવારે સાંજના પણ ઘરે જ જમવાનું. હોટેલમાં જમવાનું ભાગ્યે જ થાય. બહારનું ખાવાનું બાને બિલકુલ પસંદ નહીં. બાના આ આગ્રહથી મોટો ફાયદો એ થયો કે આજે પણ રવિવારે સાંજે અમે બધાં ઘરે જ જમીએ છીએ.